Élménybeszámoló a Louvre Múzeumról
Egyik nap kíváncsiságból elkezdtem képeket nézegetni a Louvre Múzeumról az interneten. Mindig is érdekelt ez a híres párizsi múzeum, ezért szerettem volna kicsit jobban megismerni, még ha csak online is. Sajnos nem találtam működő virtuális sétát, de a képek alapján így is lenyűgöző élmény volt felfedezni.
Már maga az épület is lenyűgözött. A hatalmas, régi palota és a modern üvegpiramis együtt nagyon különleges látványt nyújtott. Ahogy néztem a fotókat, el tudtam képzelni, milyen lehet ott sétálni, ahol a történelem és a művészet szinte kézzel fogható.
A festmények közül természetesen megnéztem a híres Mona Lisát is. Bár csak képen láttam, mégis volt benne valami megfoghatatlan. A nő mosolya és a tekintete tényleg különös hatással van az emberre mintha egy pillanatra rám nézett volna.
Nagyon tetszett Delacroix Szabadság vezeti a népet című festménye is, valamint a Szamothrakéi Niké szobra. Ezeket csak fotókon láttam, de így is érezni lehetett, mennyi erő és érzelem van bennük. Jó volt elgondolkodni azon, hogy ezeket a műveket több száz évvel ezelőtt készítették, mégis ma is ennyi embert megérintenek.
Bár személyesen még nem jártam a Louvre-ban, az interneten látott képek alapján biztos vagyok benne, hogy ez egy varázslatos hely. Egyszer mindenképpen szeretnék eljutni oda, hogy élőben is láthassam ezeket a híres műalkotásokat. Addig viszont marad az online felfedezés ami számomra így is egy különleges élmény volt.
